b'\n_START_ARTICLE_\nSka punk\n_START_PARAGRAPH_\nSka punk on punk-musiikkityylin alalaji. Se on sekoitus jamaikalaisia ska-rytmej\xc3\xa4 ja punk rockia. Ska punkin tunnistaa muusta punkista l\xc3\xa4hinn\xc3\xa4 ska- ja reggaemusiikissakin k\xc3\xa4ytetyst\xc3\xa4 kitaran takapotkusta ja soittimien laajasta kirjosta. Kappaleet ovat usein iloisia, ja niiss\xc3\xa4 on nopea tempo. Ska punkissa normaalien rumpujen, kitaran, basson ja laulun vierell\xc3\xa4 kuullaan mm. monia puhallinsoittimia, joista tutuimpana trumpetti, saksofoni ja pasuuna. K\xc3\xa4yt\xc3\xb6ss\xc3\xa4 on my\xc3\xb6s erilaisia kansallissoittimia guirosta mandoliiniin._NEWLINE_Suosittuja ska punk -yhtyeit\xc3\xa4 ovat muun muassa Rancid (varsinkin alkuaikoinaan), Mad Caddies, Buck-O-Nine, Catch 22, Leningrad, Spitfire, Streetlight Manifesto, Less Than Jake, Reel Big Fish, Goldfinger, Operation Ivy, Ska-P ja Left\xc3\xb6ver Crack._NEWLINE_Suomalaisista ska punk -yhtyeist\xc3\xa4 mainittakoon Evilsons, The Valkyrians, Voimaryhm\xc3\xa4, Tireht\xc3\xb6\xc3\xb6rit ja Goon.'